UES

Projeccions i xerrades de muntanya (amb veu de dona).- Obrint Camí. Kangtega 84
2025-10-30
Projecció amb la presentació i posterior col·loqui de Piti Capella i Carme Magdalena.
A les 19h a la sala d’actes. Gratuït.
L’any 1984 es va dur a terme la primera expedició femenina europea i segona mundial que va coronar un cim a l’Himàlaia: Kangtega 84. L’expedició catalana estava formada per Meri Puig, Mònica Verge, M. Carme Magdalena, Piti Capella, Carme Mèlis i Lídia Riera. El 15 de maig de 1984 cinc components de l’expedició i un xerpa, feien el cim d’aquesta muntanya de 6.782 m. que comptava únicament amb dues ascensions prèvies i diversos intents fallits. La primera ascensió a aquesta muntanya havia estat feta per una expedició dirigida per Sir Edmund Hillary l’any 1963.
Obrint Camí. Kangtega 84 recull aquesta fita que va obrir camí en un esport dominat, en aquell moment, pràcticament per homes.
Guió i realització: Miquel Pérez
Producció: Piti Capella, Josep Carbonell, Vicens Mans, Miquel Pérez, Miquel Vilaplana.

Camina pel TDAH-Sabadell 360, col·laboració
2025-11-02
Un any més col·laborem amb la Federació Catalana de Familiars i Afectats per TDAH juntament amb l’associació local, TDAH Vallès per donar visibilitat al TDAH assolint el repte Sabadell 360 en 4 etapes. A més, fem ciutat, fem esport.

Etapes:
ETAPA 1 Diumenge 12 d’octubre de 2025: La Salut – La Romànica, 10 km.
ETAPA 2 Diumenge 19 d’octubre de 2025: La Romànica – Can Gambús, 11 km.
ETAPA 3 Diumenge 26 d’octubre de 2025: Can Gambús – Sant Julià, 11 km
ETAPA 4 Diumenge 2 de novembre de 2025: Sant Julià – La Salut, 12 km
Activitat gratuïta. Més informació i inscripcions al web de TDAH Vallès

Foto.- Lliurament de premis Concurs de Fotografia de Muntanya
2025-11-03
Lliurament de premis del VII CONCURS DE FOTOGRAFIA DE MUNTANYA, a les 19:30 h al Casal Pere Quart.
L’exposició de les fotografies no desqualificades es podran veure en exposició de 3 al 20 de novembre en el mateix Casal Pere Quart.

Senders km 0.- La Torre Negra (Sant Cugat)
2025-11-05
Ruta que ens permet gaudir d’una de les zones més naturals de Sant Cugat del Vallès i de Cerdanyola del Vallès: la Torre Negra, el Pi d’en Xandri, la Torre Cendrera, i de camins i corriols ombrívols i humits de la vall de Gausac, una vall oberta a la Plana del Vallès pel nord, on en èpoques remotes (segle IX) es va establir el Monestir de Sant Cugat, en una cruïlla de camins que venien de Barcelona i creuaven la península des de l’època romana.
Punt i hora de trobada: estació dels FGC Sant Cugat Centre, al 8:30 del matí.
Sortida col·lectiva des de Sabadell en FGC a les 8 del matí (1 zona).
Parc del Nord: 8:02 >> Sabadell Nord: 8:04 >> Creu Alta: 8:06 >> Plaça Major: 8:08 >> Can Feu -Gràcia: 08:10
Distància: 10,60 km >> Desnivell: +/- 200 m
Hora aproximada de finalització a Sant Cugat 13:30 h.
El desplaçament al punt de trobada i de tornada es farà en transport públic i anirà a càrrec dels participants.

Caminades Slow
2025-11-06
Engeguem una nova iniciativa amb l’objectiu de crear l’hàbit de caminar, fomentar l’activitat física a l’aire lliure i fer xarxa amb altres persones amb els mateixos interessos.
Les caminades slow estan obertes a qualsevol persona que vulgui caminar a ritme suau, amb recorreguts d’entre 6 i 7 km per entorns naturals (i també urbans), per camins sense dificultat, majoritàriament plans, però amb alguna pujada i baixada.
Al llarg de 8 sortides, farem 4 recorreguts diferents per tal d’establir l’hàbit amb recorreguts fàcils i accessibles des de qualsevol punt de la ciutat. Passades les 8 sortides, l’objectiu final és que el grup continuï caminant mantenint l’hàbit i fent salut de forma autònoma i sense el nostre acompanyament.
Calendari sortides i punts de trobada:
Dijous 18 setembre: Riu Amunt. Distància: 6,10 km >> Desnivell: +/- 104 m. Trobada a la UES a les 9:30 h. Ruta circular.
Dijous 25 de setembre: Volta al Parc de Catalunya. Distància: 6,80 km >> Desnivell: + 172 m/- 159 m. Trobada al Parc de Catalunya, davant el Club de Tenis (zona aparcament) a les 9:30 h. Ruta circular.
Dijous 2 d’octubre: Riu avall. Distància: 6,10 km >> Desnivell: + 80/- 43 m. Trobada a la UES a les 9:30 h. Ruta circular.
Dijous 9 d’octubre: Volta per Can Deu. Distància: 6,80 km >> Desnivell: +102 m/- 118 m. Trobada a l’estació del Parc del Nord FGC (carrer) a les 9:30 h. Ruta circular.
Dijous 16 d’octubre: Riu Amunt. Distància: 6,10 km >> Desnivell: +/- 104 m. Trobada a la UES a les 9:30 h. Ruta circular.
Dijous 23 d’octubre: Volta al Parc de Catalunya. Distància: 6,80 km >> Desnivell: + 172 m/- 159 m. Trobada al Parc de Catalunya, davant el Club de Tenis (zona aparcament) a les 9:30 h. Ruta circular.
Dijous 30 d’octubre: Riu avall. Distància: 6,10 km >> Desnivell: + 80/- 43 m. Trobada a la UES a les 9:30 h. Ruta circular.
Dijous 6 de novembre: Volta per Can Deu. Distància: 6,80 km >> Desnivell: +102 m/- 118 m. Trobada a l’estació del Parc del Nord FGC (carrer) a les 9:30 h. Ruta circular.
Totes les sortides finalitzaran cap a les 12:30h.
Les sortides son gratuïtes i obertes a tothom que pugui caminar 6/7 km a ritme suau. Per participar-hi cal fer inscripció a través de la nostra web (una única inscripció per a les 8 sortides).
Cal portar roba i calçat adequat, motxilla petita amb aigua, ganyips o similar.
Màxim: 20 persones
Inscripcions obertes

Projeccions i xerrades de muntanya (amb veu de dona).- "Pioneras de la montaña"
2025-11-06
A les 19h a la sala d’actes. Gratuït.
Pioneras de la Montaña és un documental que explora l’ascens de les dones en l’alpinisme espanyol. Des de les primeres exploradores que van desafiar les convencions de gènere fins a les muntanyenques contemporànies, el documental traça l’evolució sociocultural que ha transformat el paper de la dona als cims d’Espanya.
A través d’entrevistes, imatges d’arxiu i escenes d’ascensions, es mostra com aquestes dones han superat obstacles i han deixat la seva empremta en la història de l’alpinisme espanyol. És un homenatge inspirador al coratge i la determinació de les dones que han desafiat les altures i han canviat paradigmes.

DURADA: 80 minuts
DIRECCIÓ: Juan Miguel Ponce
EDICIÓ: Ginebra Vilar
PRODUCCIÓ: Reyes de Miguel i Manuela Crespillo.
FEDME Federació Espanyola d’Esports de Muntanya i Escalada i MediaPS Producció Audiovisual Amb la col·laboració del Consell Superior d’Esports i Universo Mujer

Marxa Infantil de Regularitat.- Reunió informativa
2025-11-07
A les 19h a la sala d’actes de la UES.

Muntanya.- Serra de Montsant. Priorat
2025-11-08
Recorregut circular des de La Morera del Montsant, per racons emblemàtics del Montsant, passant entra d’altres pel mític i fantàstic Grau del Barrots, el Balcó del Priorat, el preciós racó dels Boixets, el barranc de les Falles, el Mirador dels Boixets, el Toll de l’Ou, seguint cap a la Cova de l’ós, el comellar de la Cova de l’ós, creuant la Serra major pel camí de capçada i baixant a la Morera pel Grau de l’Espinós.
Distància: 13 km >> Desnivell: +/- 890 m >> Nivell de dificultat: Moderat. Mitja muntanya >> Temps efectiu: 6 h
Material: Força aigua, esmorzar i dinar
Sortida en cotxes particulars. Trobada a les 6 h a l’aparcament del Parc Catalunya, davant Club de Tenis.
Preu: Socis/es: 25€ >> soci@web i no socis/es: 32€ (inclou les despeses de cotxe compartit).
Cal estar federat/ada o bé tramitar assegurança temporal obligatòria de dia.
Inscripcions obertes a partir del 27 d’octubre ues.cat, app o presencialment a secretaria. Màxim 20 places.
Reunió informativa: Dijous 6 de novembre, a les 19:30 h a la UES.
Vocal: Enric Malvesi.

Senders.- GR 1 sender històric, de Sant Joan de les Abadesses a Ripoll
2025-11-08
Itinerari: Sant Joan de les Abadesses – Mas Serra del Cadell – Torrent del Roser – Barran del Salamó – Torrent de la Ginebrosa – Collada de Can Roca – Camí de Coll de Jou – Camí Ruta del Ferro – Ripoll.
Distància: 14,99 km >> Desnivell: +323/-438 m
Sortida en autocar de tot el dia.

MARXA EXCURSIONISTA INFANTIL DE REGULARITAT
2025-11-09
El diumenge 9 de novembre de 2025 els més petits tenen una nova cita amb un dels grans clàssics de la UES: la Marxa Excursionista Infantil de Regularitat.
Inscripcions obertes.
Consulteu-ne tota la informació

Caminades Saludables +60, matinal.- Vall de Llobregat (Bages)
2025-11-11
Recorregut: Pont de Vilomara, Sant Vicenç de Castellet, castell de Castellbell, meandre del Llobregat.
Distància: 10,50 km >> Desnivell: +/- 42 m
Sortida matinal en autocar. Inscripcions a partir del dilluns 27 d’octubre.

Xerrades obertes sobre temes de muntanya.- Com preparar excursions amb la intel·ligència artificial. 10 casos d'ús.
2025-11-11
A càrrec d’Oriol Carol, alpinista i director de l’Oficina de Govern de les Dades de la Universitat Autònoma de Barcelona.
Xerrada pràctica en la que aprendrem com la IA ens pot ser útil per preparar millor les nostres sortides a la muntanya. A través de 10 casos coneixerem diverses eines que ens poden resultar molt útils i estalviar molt de temps.
A les 19h per ZOOM. Cal inscripció prèvia.

Senders.- Montsec
2025-11-11 - 2025-11-13
11, 12 i 13 de novembre
Estret de Mu – Congost de Mont-Rebei – Mare de Déu de la Pertusa – Alós de Balaguer – Àger – Corçà – Pont de Montanyana – Salàs de Pallars
Inscripcions a partir del divendres dia 6 de juny a la tarda.
Cal estar federat/ada per la FEEC.
Només habitacions dobles.
Consulta el dossier informatiu

Projeccions i xerrades de muntanya.- Groenlandia, 50 anys
2025-11-13
50 anys de l’expedició a Groenlandia
Al juliol de 1975 un grup de socis membres del Club Alpí Sabadell (CAS) van realitzar una expedició a Groenlàndia que durant 25 dies els portà a realitzar 15 cims.
L’expedició estava formada per Lluís Comes (Sagal) el cap de l’expedició, Miquel Comes, Jordi Carreras, Ramon Font, Nandi Salas, Eduard Abelló i Xavi Balet.
Commemorem els 50 anys d’aquesta fita amb una projecció comentada a càrrec d’alguns membres de l’expedició.
A les 19 h, a la sala d’actes. Gratuït.

Espeleologia.- Espeleo descoberta - Coves del Mamut
2025-11-15
En aquesta ocasió ens desplacem fins a l’Anoia per endinsar-nos a les Coves del Mamut de Cabrera d’Anoia, un autèntic tresor natural format fa milers d’anys per l’acció de l’aigua sobre la roca calcària. En aquest recorregut descobrirem galeries espectaculars, estalactites i estalagmites que semblen escultures, i racons plens de misteri que desperten la imaginació.
L’activitat és apta per a tots els públics —no cal experiència prèvia en espeleologia— i els vocals de l’Espeleoclub us ajudarem a gaudir d’una experiència segura i divertida. A més, aprendreu curiositats sobre la formació geològica de la zona i la fauna que habita en aquest món subterrani.
Una activitat perfecta per famílies, grups d’amics o aventurers curiosos que vulguin viure una jornada diferent i descobrir els secrets amagats sota terra.
Vols provar què se sent al cor de la muntanya? Vine a explorar les Coves del Mamut i deixa’t sorprendre!
Apte per a tots els públics, grans i petits. No apta per a persones amb claustrofòbia.
Casc i frontal (amb bateries o piles de recanvi) i roba per embrutar de màniga llarga. Si teniu genolleres, també les podeu portar. Aigua i alguna cosa per picar.
Desnivell i recorregut: -24m i 537m rEl desplaçament fins al punt de trobada és en cotxes particulars. Si algú no té possibilitat de transport fins al lloc de trobada, ens ho dieu i ens organitzem.
El divendres anterior a la sortida es farà un grup de whatsapp per informar sobre l’organització i logística de la sortida.
Per qualsevol dubte podeu escriure’ns al mail espeleoclub@ues.cat

Curses d'orientació.- Rogaine Serra de Milany. Organitza Aligots
2025-11-15

Natura.- La màgia de Savassona i Casserres
2025-11-16
Ruta per l’Espai Natural de les Guilleries-Savassona que combina natura, història i patrimoni. Des de Tavèrnoles anirem entre rouredes frondoses fi ns a l’extraordinari jaciment neolític de Savassona, on veurem la Pedra del Sacrifi ci, la Roca de les Bruixes i altres elements fascinants. Visitarem també el monestir de Sant Pere de Casserres, una joia romànica del segle XI, estratègicament enlairat sobre les gorges d’un meandre del Ter, al pantà de Sau. Amb el guiatge d’Àngel Bistué, biòleg i guia de l’associació Flora Catalana.

Marxa Excursionista Infantil de Regularitat - Lliurament de premis
2025-11-16
A les 11 h a la sala d’actes.
Lliurament de premis i obsequis per a tots els participants.

Cafès científics.- El fascinant món dels minerals. Catalunya, un país miner?
2025-11-18
A càrrec de Joan Abella, mineralogista. Gemmòleg i mineralogista descobridor de l’abellaïta
Organitza: Secció Natura. UES.
19 h, sala d’actes, gratuït.

Les excursions del dimecres.- Capafonts
2025-11-19
Baix Camp
Ruta circular de tardor que ens portarà pels entorns de Capafonts, poble que es troba enclavat a la Serra de Prades. El recorregut ens portarà cap a la impressionant cúpula natural de la Cova de les Gralles i la Font de la Llúdriga, font natural situada en un paratge de gran bellesa, i on es considera que neix el riu Brugent.
Distància: 10 km >> Desnivell: +/- 427 m.
Sortida de tot el dia en autocar. Cal portar esmorzar i dinar.
Trobada a les 7:30 h davant l’Hotel Sabadell.

Vídeo.- Premis Miquel Fàbregues de reportatges i documentals. Lliurament de premis
2025-11-19
Lectura del veredicte del jurat.
Lliurament de premis.
Projecció de les pel·lícules premiades.
A les 19 h a la sala d’actes. Gratuït.

Presentació del llibre COLLSACABRA [Una biografia], de Blanca Busquets
2025-11-20
A les 19 h, a la sala d’actes. Gratuït
Hi ha muntanyes que es trepitgen i muntanyes que es viuen. El massís del Collsacabra és d’aquestes darreres. Amb la seva escriptura personal i evocadora, Blanca Busquets ens convida a sobrevolar aquest paisatge tan singular —de cingleres abruptes i boscos fondals, de masies solitàries i pobles amb ànima— per descobrir-ne no només la forma, sinó també la vida.
És el retrat íntim d’un territori que respira història, literatura, natura i memòria col·lectiva. Collsacabra[Una biografia] és un llibre que és, alhora, declaració d’amor i exercici de mirada, per fer del Collsacabra no només un lloc al mapa, sinó un paisatge interior.
Blanca Busquets i Oliu (Barcelona, 1961), és escriptora, guionista i filòloga catalana. La lletra escrita ha marcat la seva vida. Als dotze anys va escriure el seu primer conte i, des d’aleshores, escriure es va convertir en l’eix central de la seva vida. Ha publicat diverses novel·les i els seus llibres han estat traduïts al castellà, l’italià, l’alemany, el rus, el noruec, el polonès, el francès, l’anglès i l’albanès. Va guanyar el premi Llibreter 2011. Com a guionista, treballa des del 1986 a les emissores de Catalunya Ràdio. Viu a cavall de Barcelona i Cantonigrós, d’on és la seva família materna, i sempre que pot recorre a peu els camps, els boscos i els cingles del Collsacabra.
Collsacabra [Una biografia] és el tercer títol de la nova col·lecció Fontalba Símbol Editors, de biografies de muntanyes. Es tracta d’un seguit de títols on autors de reconegut prestigi i trajectòria ens ofereixen la seva visió més personal d’alguna muntanya del nostre país amb la qual ells hi tenen una relació especial. Un sobrevol literari per les muntanyes més característiques de Catalunya. Els dos primers títols de la col·lecció, son els volums corresponents a Sant Llorenç del Munt, del que n’és autor l’escriptor Vicenç Villatoro, i que ens presentarà el llibre el dijous 4 de desembre; i el Cadí, d’Albert Villaró.

Natura.- Montserrat: Aigua, coves i història mil·lenària
2025-11-22
En l’any del mil·lenari de Montserrat, seguirem un atractiu itinerari per aquest Parc Natural centrat en l’aigua com a agent escultor i recurs essencial al massís. Al matí, sortint de Collbató, farem una ruta pel Pla de Montserrat que ens portarà a descobrir diverses fonts emblemàtiques. A la tarda, visitarem les espectaculars coves del Salnitre, una incursió geològica a les entranyes montserratines. Ens acompanyarà el geògraf Joan Soler i Gironès, autor del llibre “Fonts de Montserrat”. Sortida conjunta amb el Centre Muntanyenc i de Recerques Olesà.

Dificultat baixa. Recorregut 10 km. Desnivell: +230 m.

Muntanya.- Turó de Burriac (322 m). MARESME
2025-11-22
Recorregut circular des d’Òrrius, per l’obaga, fins al Castell de Burriac, mirador privilegiat de tot el Maresme. Tot el recorregut es troba dintre del Parc de la Serralada Litoral.
Des d’Òrrius baixarem cap a la riera de Riudemeia i travessarem la carretera d’Argentona per endinsar-nos per un bosc de pins i alzines, característic de la Serralada Litoral. Passarem per la masia de Ca n’Altafulla i seguirem per la obaga cap el Mirador de Matacabres. Voregem el Turó de Cirers i el de la Feu, sortirem a la pista de Burriac i accedirem al cap de munt del turó dominat pel Castell de Burriac. Per a la tornada, baixarem per la grimpada d’en Marc. Seguirem baixant fins a prop de l’àrea de lleure de la Font Picant on seguirem el SL-C 115 cap a ponent. Al coll de la Creu de l’Avella seguirem la pista cap a ponent per agafar un corriol a la dreta fins al Roc de l’Àngel, mirador de la part nord del Maresme. Sortim a la pista del Mal Pas que deixarem uns metres més endavant per visitar el Laberint del Bosc de Cabrils. Per un corriol fresat baixarem fins al camí de Can Blanc que seguirem a la dreta fins a les primeres cases d’Òrrius.
Distància: 15,94 km >> Desnivell: +/- 674 m >> Temps efectiu: 5:40 h >> Dificultat: Mitjana.
Material: Força aigua, esmorzar i dinar.
Sortida en cotxes particulars. Trobada a les 7 h a l’aparcament del Parc Catalunya, davant Club de Tenis.
Preu: Socis/es: 10€ >> soci@web i no socis/es: 15€ (inclou despeses cotxes compartits).
Cal estar federat/ada o bé tramitar assegurança temporal obligatòria de dia.
Inscripcions obertes a partir del 10 de novembre a ues.cat, app o presencialment a secretaria.
Màxim 20 places.
Reunió informativa: Dijous 20 de novembre, a les 19 h a la UES.
Vocal: Jaume Pujol

Curses d'orientació.- Dos dies del Berguedà. Organitza COB
2025-11-22 - 2025-11-23

Senders.- de mar i muntanya: de Calella de Palafrugell a Palamós
2025-11-23
Els Senders de Mar i Muntanya són una col·lecció d’itineraris que combinen el millor dels paisatges de costa i de muntanya. Són excursions pensades per a persones acostumades a caminar, en general de dificultat fàcil i amb encant especial gràcies a la proximitat del mar.
De Calella de Palafrugell fins a Palamós. Pel camí de Ronda GR 92, la caseta de Dalí, platja del Castell i la Fosca.
Aquesta ruta recorre la comarca del Baix Empordà i és considerada com un dels trams més bells del GR-92. Des de la Torre de Calella, l’interès de l’itinerari es manté constant, amb un recorregut que combina trams de camí de ronda i d’altres d’interior, però sempre a prop del mar. Al llarg del trajecte, es desplega davant nostre un seguit de paisatges: Calella de Palafrugell, la costa de Cap Roig, les cales de Castell i s’Alguer, Palamós i altres racons encantadors que preferim no desvetllar, perquè sigui l’excursionista qui els descobreixi.
Aquesta ruta correspon a un tram del Sender de Gran Recorregut GR 92, conegut com el Sender de la Mediterrània.
Distància: 15 km >> Desnivell: +310/-350 m >> Dificultat: moderada
Sortida en autocar de tot el dia (trobada a les 7 h davant l’Hotel Sabadell)
Inscripcions del 3 al 17 de novembre.
Cal portar: aigua, esmorzar i dinar. Calçat de muntanya i roba adient a les condicions climatològiques. Recomanem portar bastons.

Caminades Saludables +60, tot el dia.- Estany de Graugés i Sant Vicenç d'Obiols
2025-11-25
Berguedà
Ruta circular per l’entorn de l’estany de Graugés, a Avià, per descobrir els salts d’aigua de la riera de Graugés i l’ermita de Sant Vicenç d’Obiols.
Distància: 12 km >> Desnivell: 275 m
Sortida en autocar de tot el dia. Dinar opcional a restaurant. Inscripcions obertes a partir del 10 de novembre.

Xerrades oberte sobre temes de muntanya.- Les libèl·lules, un baròmetre del canvi climàtic als Parcs Nacionals
2025-11-25
A càrrec d’en Cesc Múrria, professor d’ecologia, Facultat de Biologia, Universtitat de Barcelona (UB). Membre de l’Institut de Biodiversitat (IRBio-UB).
Els impactes humans estan provocant una alteració extremadament ràpida del nostre món, des dels canvis en l’ús del sòl i la pèrdua de l’hàbitat fins al canvi climàtic. A partir d’un mostreig a gran escala durant l’estiu de 2025, en aquesta xerrada s’explicarà la biologia i ecologia de les libèl·lules, com la seva diversitat i distribució ha canviat en els darrers quinze anys en vuit PPNN, i es parlarà especialment de les espècies amenaçades que habiten a Aigüestortes.
A les 19h per ZOOM. Cal inscripció prèvia.

Scrabble partida duplicada
2025-11-26
A les 18 h, a la sala d’actes. Gratuït. Organitza: Club Scrabble Sabadell
La duplicada és una variant de l’Scrabble.
Tots els jugadors/es s’enfronten al mateix tauler i lletres al mateix temps, cercant la paraula amb la puntuació més alta.
Com funciona la partida?
Al començar el joc l’àrbitre tria 7 fitxes a l’atzar i els jugadors prenen les mateixes fitxes.
Disposaran de 2 minuts per a fer la jugada, que haurà d’ésser anotada amb indicació de les coordenades existents al tauler. Serà anotada en un paper que s’entregarà a l’àrbitre i anotada , també, a la matriu de joc que té cada jugador/a.
La paraula de més puntuació aconseguida per un/a dels assistents es col·loca al tauler mestre que tothom seguirà després. D’aquesta manera cada jugador/a s’enfronta a la mateixa situació al mateix temps.
Una jugada amb dades errònies val zero punts.
A cada faristol hi ha d’haver sempre una vocal i una consonant.
S’acaba el joc quant no queden vocals o consonants.
El guanyador/a és qui aconsegueix la puntuació més alta.

Natura.- La Matagalls – Montserrat poc a poc, xerrada introducció
2025-11-27
Xerrada d’introducció de la tercera etapa: Els Cingles de Bertí
Entrevista a Jesús Cano presiden del Grup Excursionista de Bigue si Riells -Amics dels Cingles de Bertí, autor del llibre “El Bertí, flaixos d’una cinglera” i del blog “El senyor dels Bertins”.

A les 19:30 h a a la sala d’actes. Gratuït. Més informació
